Man bely musiekonderwyser se moord teenoor kelnerin | Maroela Media
Amoryn Golden, verslaggewer van LookLocal, het op 10 Januarie berig die 75-jarige Neville Ross is by sy huis vermoor en sy liggaam is onder ŉ sandhoop in sy tuin opgespoor. Ross is glo op 4 Januarie as vermis aangemeld.
Ross is ŉ oud-musiekonderwyser en was ŉ bekende naam in Krugersdorp.
Kol. Luke Enslin, woordvoerder van die polisie, het aan LookLocal Krugersdorp gesê die vermeende moordenaar het middagete by ŉ bekende restaurant in Umhlanga Rocks geëet. Hy het egter ná die ete, in plaas van kontant, ŉ brief in die kelnerin se hand gedruk. Hierin erken hy dat hy die moord gepleeg het en Ross begrawe het. Hy het ook verdere besonderhede in die brief bekend gemaak.
Die polisie is ontbied en die man is in hegtenis geneem.
“Hy word in Krugersdorp aangehou en sal binnekort in die hof verskyn,” het Enslin aan LookLocal Krugersdorp gesê.
Ross was ongetroud en het geen kinders gehad nie.
Bron: LookLocal Krugersdorp (berig word met toestemming gebruik)
Krugerwildtuin moord onderwyser
… ja, en toe ry sy gewete hom.
GOD werk op baie maniere.